Trods sin ringe størrelse er dette det største krater, som helt ligger inden for grænsen af maret. Det ligger nord-nordøst for Menelauskrateret.  Karakteristika Krateret er cirkulært og skålformet med en rand, som har højere albedo end bunden af det omgivende mare. Den ydre rand er ikke nedslidt af betydning, og der er ikke særlige landskabstræk i det indre, bortset fra nogen ophobning af materiale fra kratervæggen langs udkanten. Bessel er ikke stort nok til have udviklet terrasser i lighed med de større kratere. Et stort strålesystem, som mest sandsynligt stammer fra Tychokrateret, krydser maret fra nord til syd og passerer forbi Besselkrateret langs dets vestlige side.